Sylvie Goulard

**Sylvie Goulard**, nascuda **Grassi** lo 6 de decembre de 1964 a Marselha, es una femna politica francesa, deputada europèa de 2009 a 2017 e autor de mantuns obratges sus la construccion e lo foncionament de l'Union europèa. 

Anciana conselhièra de Romano Prodi coma president de la Comission europèa, Sylvie Goulard es elegida deputada europèa dins la circonscripcion Oèst de la França per las eleccions europèas de 2009 puèi de nòu elegida en 2014 dins la circonscripcion Sud-Èst. Ten sessilha dins lo grop Alliança dels democratas e dels liberals per l'Euròpa.

Es nomenada ministra de las Armadas dins lo govèrn Édouard Philippe lo 17 de mai de 2017.

## Biografia

### Formacion
Sylvie Goulard obten una licéncia en drech de l'universitat d'Ais-Marselha en 1984. Es diplomada de l'Institut d'estudis politics de París en 1986 e de l'Escòla nacionala d'administracion (ENA) en 1989.

Ensenha al *College of Europe* a Brujas de 2005 a 2009.

Estudia l'alemand a partir de las classa de 6a e realiza pendent son escolaritat los primièrs viatges linguistics en Alemanha.

Es maridada a Guillaume Goulard, conselhièr d'Estat, e maire de tres enfants.

### Carrièra administrativa
Sylvie Goulard trabalha al ministèri dels Afars estrangièrs de la França de 1989 à 1999 en carga de la reünificacion d'Almemanha.

De 1999 a 2001, es cercaira associada al Centre de recercas internacionalas (CERI).

### Conselhièra de Romano Prodi
Entre 2001 e 2004, e conselhièra politica del president de la Comission europèa Romano Prodi. Es encargada da la Convencion sus l'avenir de l'Euròpa presidada per Valéry Giscard d'Estaing per tòca de ridigir un projècte de tractat constitucional.

### Carrièra politica

#### Activitats al sen del Movement europèu
En 2006, es elegida presidenta del Movement europèu-França (ME-F), succedissent a Pierre Moscovici.

#### Deputada europèa
[vinheta|[Romano Prodi e Sylvie Goulard a l'escasença del lançament del grop Spinelli, lo 15 de setembre de 2010.]]
Sylvie Goulard es elegida deputada europèa sus la lista del Movement democrata dins la circonscription Oèst de la França per las eleccions europèas de 2009. Ven membra del grop parlamentari de l'Alliança dels democratas e dels liberals per l'Euròpa (ADLE). De nòu es elegida en 2014 sus las listas centristas Los Europèus (UDI-MODEM) per la circonscripcion Sud-Oèst. Presidís l'intergrop del parlament europèu Extrèma pauretat e drechs de l'òme-Comitat Quart Mond, en ligam amb ATD Quart Mond.

#### Ministra de las Armadas
Lo 17 de mai de 2017, es nomenada ministra de las Armadas del govèrn d'Édouard Philippe.

## Posicions politicas
Sylvie Goulard es una eurofila convencuda. Coméncia a s'implicar al subjècte pendent las negociacions sus las reünificacions de l'Alemanha

Dins la tièra dels parlamentaris europèus mai influents, se destria al reng 9 entre autre per sa capacitat a s'exprimar dins los medias alemands.

En mai de 2017, lo deputat Jacques Myard dich que Sylvie Goulard « se sentís pas francesa », qu'es europeïsta convencuda.

### Brexit
Pendent las negiciacions portant sur la sortida del Reialme Unit de l'UE denoncia un reialme « fòrça desunit » a causa de disparitats geograficas e socialas del vòte, e una instrumentalizacion politica.

### Adesion de la Turquia
Sylvie Goulard es pauc favorabla a une adesion de la Turquia a l'Euròpa. Dins son ensag tutulat *Lo Grand Turc e la Republica de Venècia*, prefaciat per Robert Badinter, expliva: « E evidentament pas per tòca d'aparar una Euròpa blanca e catolica, mas de segur a causa de las condicions politicas e economicas èran pas acampadas ». Insitís sus una gestion azardosa de la crisi migratòria siriana, puntant la « deriva de las institucions europèas que foncionan pas corrèctament ».

## Obratges
* *Le Grand Turc et la République de Venise*, Fayard, 2004 Prix du livre pour l’Europe 2005[réf.&nbsp;nécessaire]  .
* *Le Partenariat privilégié, alternative à l’adhésion* en collaboration avec Rudolf Scharping, Karl Theodor Freiherr zu Guttenberg, Pierre Defraigne, Carlo Altomonte, Lucas Delattre, Note bleue de la Fondation Schuman 38, 6 décembre 2006
* *Le Coq et la Perle*, Seuil, février 2007
* *L'Europe pour les nuls*, First, 2007 ;  édition, 2014 Prix du Livre européen de l'essai 2009.
* *Il faut cultiver notre jardin européen*, Seuil, juin 2008
* 
* *De la démocratie en Europe*, avec Mario Monti, Flammarion, 2012
* *Europe : amour ou chambre à part*, Flammarion, 2013, coll. « Café Voltaire »
* *Goodbye Europe*, Flammarion, 2016

## Nòtas e referéncias